આ ઉદ્યોગ સાથે સંકળાયેલા વેપારીઓ અને ઉત્પાદકોની એવી માંગણી છે કે સરકારે ટેક્સટાઇલ પછી આ ઉદ્યોગ વિકાસ દર સાધી રહયો હોવાથી તેના જેટલી જ રાહતો આપવી જોઇએ. સૂત્રોના જણાવ્યા અનુસાર ફૂટવેર ઉદ્યોગ ઉપર હાલ અન્ય કોઇપણ ઉદ્યોગ કરતાં સૌથી વધુ ૨૬થી ૨૮ ટકા એક્સ ફેક્ટરી એક્સાઇઝ ડ્યુટી લાદવામાં આવે છે. અન્ય એક રિટેલ ચેઇનના ટોચના અધિકારીના જણાવ્યા મુજબ ઊંચા વેરાના કારણે પછાત વિસ્તારોમાં આવેલો આ ઉદ્યોગ ધીમે ધીમે બંધ થઇ રહયો છે. પાછલા બજેટમાં રૃ.૫૦૦થી ૧ હજારના મૂલ્ય વચ્ચેના ફૂટવેર ઉપર એક્સાઇઝ ડ્યુટી સરકારે ૧૨ ટકાથી ઘટાડીને ૬ ટકા કરી હતી પણ તમામ ઉત્પાદન ઉપર એકસાઇઝ ડ્યુટી ઘટાડવાની વાત ઉપર કોઇ ધ્યાન અપાયુ નહોતું, એમ ઓલ ઇન્ડિયા ફૂટવેર રિટેલર્સ એન્ડ મેન્યુફેક્ચરર્સ એસોસિએશને જણાવ્યું છે.